JUMAL KÕNELEB
Tere!
Kas teadsid, et Jumal on tõeliselt hea?
Kas sina, Joy, teadsid? - Teadsin küll.
Kas oled kindel? - Ta on üleni hea! Üksnes valgus.
Kas oled kindel?
Temas pole mingit pimedust ega isegi muutuse varju!
Oled kindel?
Ma olen surmkindel, et Temas ei ole muutuse varju.
Kaitsen tuliselt seda usku.
Temas pole mingit pimedust? Mitte mingisugust pimedust!
Aamen. Pimedus tuleb hoopis mujalt.
Nii see on ja peaks olema iga uskliku elus,
et teame veendunult ja hoiame sellest kinni
midagi muud vastu võtmata.
Maailmas tuleb ette erinevaid olukordi.
Vahel on parajalt ka väljakutseid, kuid hoia kinni teadmisest,
et Jumal tõesti on hea sinu elus ka kõigi nende väljakutsete keskel.
Valjakutseid on meie kõigi eludes. - Täpselt nii.
Lohutav on seejuures teada, et ei pea lihtsalt ootama,
et Jumal ilmuks oma headuses ning lihtsalt muudaks meie elu.
Igaüks meist saab teha nii, et meie elu kannaks head vilja.
Sellest me räägime täna.
Jeesus rääkis hästi tuntud tähendamissõna külvajast.
Me kõik tahaks, et meie elu oleks täis kauneid õisi ja head vilja.
Rääkisime viimati sellest, et vaimuviljad on rõõm, armastus,
rahu, pikk meel, sõbralikkus, headus ja kõik selline.
Kuidas on võimalik saada seda kõike oma ellu?
Tundub, et see on lausa võimatu.
See näib stressitekitavalt võimatu.
Kas see on võimalik?
Tähtis on kõigepealt mõista, et Jumala Sõna on esmalt seeme.
Hea viljasaak meie eludes ei kasva iseenesest. Nii ei käi.
Kui ma aga ootan piisavalt kaua?
Kahjuks olen kohanud päris palju kristlasi,
kes otavad, et neile antaks imeline vahend,
ja nende elu saab siis hakata head vilja kandma.
Kahjuks see ei käi niimoodi.
Oleme igaüks ise oma elu aednikud.
Sõna ütleb, et üle kõige,
tuleb hoida oma südant, sest sellest lähtub elu.
Siiski on hea teada, et võime oma elude osas midagi ette võtta.
Me ei pea istuma ja ootama.
Luuka evangeeliumis
öeldakse selgelt, et puud tuntakse viljast.
Kui mu elus on palju haigusi,
siis see käib küll närvidele sest on kulukas ja rikub mu elu.
Haigus pole tõesti mingi hea asi.
Hea teada, et esiteks Jumal on hea.
Tema tahe minu elu jaoks on hea.
Tema plaan ei olnud,
et me veedaks oma elu haigena ning seda igas valdkonnas.
Ta tahab aidata ja kasvatada mu ellu hea, ilusa ja terve aia.
Hea teada, et ka mina võin seda asja mõjutada.
Selle sõnumi mõte ei ole lisada stressi või ideed,
et kõik on minu süü ja öelda, et oled haige,
sest see ja teine asi on tegemata.
Üldsegi mitte! Selle sõnumi mõte
on julgustada meid kõiki sellega, et me kõik võime midagi teha.
Eks ole tore.
Kui on midagi, mida teha, siis ma teengi seda!
Kui olen haige,
siis muidugi tuleb selle asjaga midagi teha.
Pole vaja istuda kodus ja oodata.
Lähen kasvõi arsti juurde. Muidugi.
Otsin ravivõimalusi.
Sellel ajal võin hakata Jumala Sõnast otsima
Tema lubadusi ning palves otsida Teda
ning tervenemist ka selles valdkonnas.
Kuidas see käib?
Jeesus räägib, et Sõna on seeme.
Täpsemalt külvaja tähendamissõnas, mis asub Luuka 8. peatükis.
Jeesus räägib, et osa kukkus teele ega kandnud mingisugust vilja.
See on võrdpilt sellest, et süda võib olla kõva ja viljatu.
Osa seemneid kukkus teepervele.
Siin on veidi mulda ja hea seeme, kuid Jeesus ütles, et vili ei juurdunud.
Kui tulid kiusatused või raskused, siis loobuti Jumala Sõnast.
Oleme ehk kord kuulnud,
et Jumal tahab tervendada või ka ütlust, et Jumal on hea,
siis olukorda sattudes avastad justkui hoopis midagi muud.
Me unustame ja jätame selle.
Jeesus rääkis, et osa kukkus sinna, kus kasvas juba muid kauneid asju.
Raha pärast muretsemine,
mis tundus siiski hea asi ja umbrohuna paistvaid muresid.
Kõik need lämmatasid seemne.
Kui südames on kõike muud peale Jumala Sõna
või kui külvame Sõna kord kuus, siis argipäevas tuleb südamesse
ohtralt kõike muud ja see seeme ei saa kasvada.
Sel pole võimalust,
sest kõik need mured ja vaevad lämmatavad selle, nagu Jeesus ütles.
Seal kasvavad just need seemned, mida sinna on järjekindlalt külvatud.
Siin võib kasvada rahahimu, mis toob enesega näilist ilu.
Teisalt võib seal kasvada ka mure mõne sugulase pärast.
Süda on maapind ja Jumal soovib,
et see kannaks head vilja, nagu Jeesus ütles.
Ta eesmärk ja soov on, et kui umbrohutaimed kasvavad,
siis me kitkuksime need kohe välja, et seeme kasvaks heas pinnases
ja kannaks kolmekümne-, kuuekümne- ja sajakordset saaki.
Me võime mõjutada seda,
et meie elu kannaks head vilja igas meie elualas ja olukorras.
Kui me omal ajal taipasime,
et Jumala Sõna on seeme, mida me võime külvata südamesse
ja lasta sel vilja kanda, siis miks mitte seda ka teha?
Miks me ei peaks seda tegema?
Me hakkasime hullu moodi külvama.
Just! Me külvame siiani.
Kogu meie kristlik kool toimib usu peal ning me peame külvama igal päeval.
Kordan enesele igal päeval,
et Issand täidab kõik mu vajadused oma rikkust mööda.
Iga kord kui muresid tekib.
Kui tekivad haigusnähud, siis kordan, et Issand on mu tervendaja.
Me külvame kogu aeg. Kogu aeg - see kannab vilja.
Mõnikord peame pikemaks ajaks
eralduma oma palvekambrisse, et süda taastuks ja võtaks Sõna vastu.
Räägid muudkui Sõna külvamisest.
Seda ei saa ju mulda toppida.
Milline on seemne külvamisprotsess?
Sõna külvamine käib erinevate meelekanalite kaudu:
kõrvade kaudu kuulates, kasvõi praegu seda saadet.
Külvame silmade kaudu, kui loeme Jumala Sõna.
Külvame suu kaudu.
Sellest tahame eriliselt rääkida,
sest meie suu sõnad on väga olulise mõjuga.
Markuse 11 räägib Jeesus just Jumala Sõna rääkimisest.
See algab nii, loen selle ette:
"Ja järgmisel päeval Betaaniast lahkumisel
tundis Jeesus nälga ja kui ta kaugelt nägi lehis viigipuud,
läks ta vaatama, kas ehk midagi selle otsast on leida.
Ja kui ta puu juurde oli tulnud,
ei leidnud ta muud kui lehti; sest ei olnud viigimarjade aeg.
Ja Jeesus ütles puule:
''Ärgu keegi enam iialgi söögu sinust vilja!''
Ja ta jüngrid kuulsid seda."
Vilja ega muutust ei paistnud kohe.
Päev möödus.
"Ja varahommikul nägid nad mööda minnes
viigipuu juurteni ära kuivanud olevat."
Kui Jeesus oli rääkinud juurtele, siis see ei paistnud kohe välja,
aga järgmisel päeval oli puu juurteni kuivanud.
Võime rääkima oma ellu Jumala Sõnu näiteks tervise teemal.
Kui mu elus pole tervis korras,
siis hakkan rääkides külvama Jumala Sõnu:
"Tema vermete läbi on meile tervis tulnud."
Samuti Ta "..tervendas kõik haiged."
Kõiki lubadusi, mida leiame.
See ei paista kohe, aga jätkates hakkab automaatselt tervis edenema.
See tuleb nähtavale.
Jeesus jätkab:
"Tõesti, ma ütlen teile, kes iganes ütleb tollele mäele:
''Kerki ja kukuta end merre!'' ega kõhkle oma südames,
vaid usub, et see, mis ta räägib, sünnib, siis see saabki talle!
Seepärast ma ütlen teile:
Kõike, mida te iganes palves endale palute -
uskuge, et te olete saanud, ja see saabki teile!"
Jeesus räägib väga palju sõnadest.
Kui tahame kanda oma elus
Jumala Sõna kohast vilja, siis peame Sõna külvama.
Nagu Joy ütles, tuleb kuulata, lugeda ja rääkida Sõna.
Mõnikord kohtab selliseid inimesi, kes räägivad teiste tervenemisest.
Keegi pääses mingist haigusest või hoopis teine sai õnnistatud,
aga nemad ise ei saa kunagi millegi sellise osaliseks.
Kui räägime kogu aeg enda kohta negatiivselt,
siis me ka ei kanna mingit positiivset vilja.
Joy rääkis viimati kirjakohast:
"suu räägib sellest, millest süda on tulvil."
Kui süda on täis ebausku, siis suu räägib just seda.
Nii me ei kanna head vilja.
Kui süda on täis Jumala Sõnu,
siis suu räägib seda ja see paistab ka elust välja.
Mul on sõber, üks noor tore poiss,
kes oli hiljuti käinud Piiblikoolis nädal aega ning helistas mulle ja ütles:
"Kui tore ja imeline on olla iga päev Jumala Sõna juures.
Sel nädalal püüdis gripp tulla, aga lendas minema nagu tuul.
Mulle tundub, et minu sisse ei mahu isegi midagi sellist.
Ma olen nii täis Jumala Sõna, et gripp ei mahtunud mu südamesse."
Minu meelest oli see hästi öeldud.
Ta on Piiblikoolis. Soovitame seda kõigile,
kes tahavad süveneda ja saada hea maapinna.
Meie elus vähemalt oli Piiblikool just see,
mille kaudu muutus meie südame maapind just selliseks.
Selle kaudu mõistsime, kui tähtis on hoida head pinnast.
Piibel ütleb Roomlastele 12:2:
"Ja ärge muganduge praeguse ajaga, vaid muutuge meele uuendamise teel,
et te katsuksite läbi, mis on Jumala tahtmine,
mis on hea ja meelepärane ja täiuslik."
Jumal tahab meile vaid head, meelepärast ja täiuslikku.
Jumal ei taha, et su elu kannaks jätkuvalt halba vilja.
Ta tahab, et vili oleks hea. Jumala tahe meie osas on vaid hea.
Ta ütleb aga ka,
et me ei peaks muganduma praeguse ajastuga,
vaid selgitama välja, mis on Jumala tahtmine
ja siis haarama sellest kinni ning seejuures mitte alla andma.
Peame seda külvama ja külvama, kuni see viimaks toodab head vilja.
Roomlastele 10:9 on kirjas nii:
"Kui sa oma suuga tunnistad, et Jeesus on Issand,
ja oma südames usud, et Jumal on ta üles äratanud surnuist,
siis sind päästetakse, sest südamega usutakse õiguseks,
(südameusk ongi see taime juur) suuga aga tunnistatakse päästeks."
See sõna "pääste" on imeline.
Algkeelset sõna "sozo" kasutatakse Piiblis mitmes kohas.
Seda kasutatakse sama vastet nii päästmise kui ka tervenemise kohta.
Paljudes kirjakohtades on algkeelne sõna sama.
UT algkeele mitmetes kohtades
pole erinevust sõnade vahel nagu tervenemine ja päästmine.
Kasutatakse sama sõna "sozo".
Jeesus ju kandis ära nii meie patud kui ka muu needuse.
"Sozo" tuleb sõnast ''ohutus''.
Suuga tunnistades pääsen ohust.
"Vabastada, kaitsta, tervendada, teha hästi, teha terveks''.
Südameusuga saan õigeks ja suuga tunnistades terveks.
"Saan terveks, vabanen, pääsen ohutusse ja turvalisse kohta."
Kuidas siin on nõnda kirjutatud? Sest see ongi niimoodi.
Sõna "tunnistamine" vajab samuti selgitust.
See tähendab kreeka ja heebrea sõnaraamatu järgi
"nõustumine, leppimine, vastuvõtmisest teatamine või tänu".
Seega on tähtis,
et ma suuga tunnistan, et Jumalal on õigus.
Hakkan oma suuga rääkima, mida ma südames juba tean.
Kui tean, et olen Kristuses, kui tean, et olen uus loodu,
kui tean, et Ta on minuga, siis kõige muu rääkimise asemel,
hakkan rääkima, tunnistan, nõustun, teatan, et olen vastuvõtnud tõe
ja hakkan sellest rääkima ning nii tuleb "sozo" vili mu ellu.
Tuleb mainida, et tulemus ei ilmne sageli koheselt.
Jeesus räägib külvaja tähendamissõnas,
et vilja kannavad need, kes kannatlikult hoiavad Temast kinni.
Meiegi oleme pidanud võitlema mitmel rindel ja kuigi olukorrad
pole kohe muutunud ning näib, et läheb ainult hoopis hullemaks,
siis sellegipoolest, vaatamata olukordadele
on Jumala Sõna tugevam.
Jumala Sõna on vägevam kui mistahes olukorrad.
Seetõttu, kes iganes
haarab kinni Jumala Sõnast ega anna alla, võidab alati.
Usk Jumala Sõnasse on see, mis võidab selle maailma ära.
Joy'ga teame muidugi, et see ei ole alati nii lihtne,
kui olukorrad rõhuvad peale ja räägivad hoopis teist keelt.
Igaüks meist võib haarata kinni
Jumala lubadustest ja näha olukordade muutumist.
Igaüks meist peab olema
kannatlik just selle osas, milles usku läbi katsutakse.
Jeesus rääkis umbrohust, mis aja jooksul lämmatab seemne.
Seega vilja ei paista kohe.
See ei pea nii olema.
Võime hoida kinni Jumala lubadusest ja teada,
et seda tehes ei või miski võita Jumala Sõna.
See kannab kindlasti omal ajal vilja.
Heebrea 3:1:
"Seepärast, pühad vennad, taevase kutsumise osalised,
mõtelgem meie usutunnistuse apostli ja ülempreestri Jeesuse peale."
Jeesus on mu usutunnistuse ülempreester.
Tunnistamine tähendab "ütelda sama".
Kui ütlen sama, mida Jumal, tunnistan asju, mida Ta räägib.
Õpetussõnad 10:11:
"Õiglase suu on eluallikas, aga õelate suus peitub vägivald."
Meie suu võib rääkides olla vägivalla või elu allikas.
Õiglase suu edendab tarkust,
(mu suu võib olla täis tarkust) aga valelik keel hävitatakse."
Õpetussõnad 11:11:
"Õigete õnnistusest kerkib linn, aga õelate suu kisub selle maha."
Võin suusõnadega paljut lõhkuda.
Õpetussõnad 18:7:
"Albi suu on hukatuseks temale enesele ja ta huuled on püüdepaelaks ta hingele."
Meie suu sõnad on tõesti olulised.
Õigupoolest Sõna ütleb,
et kõne st. meie keel juhib kogu meie elu.
See pole mingi vähetähtis asi, kui Piibel juba nõnda ütleb.
Jakoobuse 3:2:
"Me kõik eksime paljus. Kui keegi ei eksi kõnes,
siis on ta täiuslik ja suudab ohjeldada ka kogu ihu.
Kui me paneme aga hobusele suitsed suhu,
et ta oleks meile kuulekas, siis me juhime kogu hobust.
Ennäe, ka suuri ja rajutuulte aetud laevu
juhitakse väikese tüüriga sinna, kuhu tüürimees tahab.
Nõnda on ka keel väike ihuliige, aga kiitleb suurte asjade üle.
Ennäe kui väike tuli süütab suure metsa!"
Meie kõne ja meie sõnad
juhivad meie elu palju rohkem, kui me seda mõistame.
Just see teeb meist Jumalaga sarnased.
Loomad ei räägi, aga meie räägime.
Võime sõnadega mõjutada
mitte üksnes oma elu, vaid kogu ümbritsevat atmosfääri.
Saame luua enesele head rääkides head tulevikku.
See ei tähenda seda,
et positiivse mõtlemisega püüame manipuleerida
ja panna ennast midagi arvama, muutes ümbrust mingi võluväega.
Siin on asi selles, et Jumala Sõnad
ja see, mida Ta on öelnud ning teinud meie eludes, on tõde.
See on toimunud ja meie saame
valida selle, et räägime seda, mis on meie elu kohta tõde.
Saame valida Jumala tõe rääkimise ja see hakkab meie elust paistma.
Mitte positiivne mõtlemine, vaid Jumala Sõna on võimas.
Kui usus räägime Jumala Sõna, siis selles on muutev jõud.
Kas jõuan veel rääkida lühidalt ühe näite. - Räägi muidugi!
Mul on üks tore jutlustajast sõber.
Tal esines paanikahoogusid.
Ta kartis väga inimestega olemist ja eriti just inimeste ees esinemist.
Ta ei teadnud, mida teha.
Ta leidis Jesaja kirjast imelise lubaduse.
Jesaja 41:10: "ära karda, sest mina olen sinuga;
ära vaata ümber, sest mina olen su Jumal:
ma teen su tugevaks, ma aitan sind,
ma toetan sind oma õiguse parema käega!"
Ta võttis selle sõna, hakkas seda rääkima ja mediteerima,
hirm ei läinud kohe kuhugile aga ta mõtles ja luges seda kohta.
"Kuidas Issand võib öelda, et ma ei kardaks?
Ta on tõesti minuga ja ma ei peagi ju kartma!
Ta teeb mind tugevaks.
Tunnen ennast juba tugevamana ning see Sõna aitab mind!"
Ta hoidis sellest kinni. Kirjutas paberile ja pani taskusse.
Ta hoidis seda paberit käes ja kordas neid sõnu.
Läks paar nädalat ja hirm kadus.
Nüüd on ta jõuline ja julge, imeline jutlustaja, kes ei karda.
Tema elu muutus Jumala Sõna väel.
Palvetame. - Võime tunnistada,
et meie elu on muutunud sellest, kui mõistsime, et Jumala Sõna on tõde.
Hakkasime seda külvama oma ellu.
Tänu, Taevaisa, et me kõik võime teha samamoodi.
Tänu, Issand, et Su Sõnas on muutev imeline jõud.
Tänu, Issand, et võime palvetada iga vaataja eest,
kes võitleb erinevate raskete olukordadega.
Tänu, Issand, et ükski olukord ei ole Sinu jaoks võimatu.
Kõik on võimalik Sulle ja sellele isikule, kes Sinusse usub.
Tänu, Issand, et puudutad iga vaatajat just nüüd.
Räägi südametesse oma imelisi Sõnu,
nii et igaüks võib neist kinni haarata
ja hakata neisse uskuma, kuulutama neid, rääkima neid
ning lõpuks näha, kuidas olukorrad muutuvad.
Tänu, Issand, et Sinu Sõna on tõde ja see muudab meie elu. Halleluuja!
Aamen.
Võime tõesti muuta meie elu,
aga võime ka olla osalised mitmete inimeste elude muutmisel.
Jumalariik läheb jõuliselt edasi TV7 kaudu nüüd juba ka Rootsis.
Võimalik, et tulevikus ka mitmetes teistes maades.
Ehk tahad levitada evangeeliumi.
Jumala Sõna tarkust, lohutust ja julgustust,
siis võid olla selles töös osaline.
Võid helistades numbril 900 1777 annetada TV7 Eesti kanalile 7 eurot
või annetada TV7 kontonumbritele, mida näed ekraanil saate lõppedes.
Ole andes õnnistatud, Jeesuse nimel!
TV7 arvelduskontod Swedbank EE052200221048388411 SEB EE441010220109461019 Saaja: Taevas TV7
Tõlge: Meeli ja Marko Martin